cid:image006.png@01DB5224.BA2615C0

ข่าวประชาสัมพันธ์

**SCG ผู้นำด้านความยั่งยืน รับรางวัล “หุ้นยั่งยืน SET ESG Rating ระดับ AAA”   
ปี 2024 จากตลาดหลักทรัพย์ฯ**

**SCG** ได้รับการคัดเลือกเป็น **“หุ้นยั่งยืน SET ESG Ratings”** ระดับ AAA **ประจำปี 2567**ซึ่งเป็นระดับสูงสุด จากตลาดหลักทรัพย์แห่งประเทศไทย สะท้อนการดำเนินธุรกิจโดยคำนึงถึงความรับผิดชอบต่อผู้มีส่วนได้ส่วนเสียทุกกลุ่มพร้อมมีส่วนร่วมรับผิดชอบต่อสิ่งแวดล้อม สังคม ผ่านการกำกับดูแลกิจการที่ดีตามหลักบรรษัทภิบาล (ESG : Environmental, Social, and Governance: ESG) สอดคล้องกับเทรนด์การลงทุนอย่างยั่งยืนด้วยนวัตกรรมกรีน พร้อมขับเคลื่อนเศรษฐกิจ สังคม สิ่งแวดล้อมให้โตด้วยกัน

ที่ผ่านมาเอสซีจีมุ่งเพิ่มขีดความสามารถในการแข่งขันโดยพัฒนานวัตกรรมสินค้ากรีนที่ตอบเทรนด์ลูกค้ารักษ์โลกอย่างต่อเนื่องตามแนวทาง Inclusive Green Growthซึ่งเป็นโอกาส สร้างความได้เปรียบทางธุรกิจ พัฒนานวัตกรรมกรีนมูลค่าเพิ่มสูง และลดคาร์บอนไดออกไซต์ในกระบวนการผลิต อาทิ ปูนคาร์บอนต่ำ เจนเนอเรชัน 2 ได้รับการตอบรับที่ดีต่อเนื่อง โซลูชันตอบโจทย์ที่อยู่อาศัยรักษ์โลก “รถโม่เล็ก CPAC” เหมาะกับงานก่อสร้างในพื้นที่จำกัด ช่วยลดเสียงรบกวน ”คอนกรีตคาร์บอนต่ำซีแพค” ช่วยลดปัญหาฝุ่น PM 2.5  รวมทั้งพลาสติกรักษ์โลก SCGC GREEN POLYMERTM เติบโตต่อเนื่อง นอกจากนั้น ยังเดินหน้าธุรกิจพลังงานสะอาด “แบตเตอรี่กักเก็บพลังงานความร้อนจากพลังงานสะอาด” Rondo Heat Battery ด้วย

ตั้งแต่ปี 2558 ตลาดหลักทรัพย์แห่งประเทศไทยจัดทำ “รายชื่อหุ้นยั่งยืน THSI (Thailand Sustainability Investment)” ซึ่งเป็นหุ้นของบริษัทจดทะเบียนที่มีการดำเนินธุรกิจอย่างยั่งยืนโดยคำนึงถึงสิ่งแวดล้อม มีความรับผิดชอบต่อสังคม และมีการบริหารงานตามหลักบรรษัทภิบาล (Environmental, Social and Governance: ESG) เพื่อเป็นอีกทางเลือกหนึ่งสำหรับนักลงทุนใช้เป็นข้อมูลประกอบการตัดสินใจลงทุน ต่อมาในปี 2566 ตลาดหลักทรัพย์ฯ ได้เปลี่ยนชื่อ “รายชื่อหุ้นยั่งยืน THSI (Thailand Sustainability Investment)” เป็น “หุ้นยั่งยืน SET ESG Ratings” พร้อมทั้งประกาศผลประเมินในรูปแบบ ESG Ratings เป็นปีแรก เพื่อส่งเสริมให้นักลงทุนมีข้อมูลประกอบการตัดสินใจลงทุน